**Názov akcie: 1. kolo futbalového turnaja Coca Cola Cup 2015**

**Miesto: multifunkčné ihrisko ZŠ Šmeralova**

**Dátum : 28.10.2015**

**Triedy: II. stupeň**

**Vyučujúci: Mgr. Maľcovský**

 V poradí 10. ročník veľmi obľúbeného futbalového turnaja Coca Cola Cup 2015 sa uskutočnil aj tento rok a naše družstvo chlapcov tam nemohlo chýbať. Turnaja sa zúčastnili 4. mužstvá a to ZŠ Medzany, Prostejovská, ZŠsMŠ Svinia, Šmeralova. Turnaj sa hral systémom každý s každým a zápas trval 2 x 15 min. s prestávkou medzi polčasom 5 min. Postup do ďalších regionálnych zápasov mal kľúč, že postupuje víťazné družstvo. Naši chlapci bojovali zo všetkých síl, ale bohužiaľ na družstvo zo ZŠ Prostejovská jednoducho nemali už možno aj s toho dôvodu, že chlapci zo ZŠ Prostejovská mali vo svojom družstve veľa reprezentantov SR vo futbale a to sa odzrkadlilo aj na ich hre. Proste hrali fantasticky a zaslúžili si prvé miesto. Naši chlapci obsadili konečné druhé miesto a bohužiaľ nepostúpili do ďalších možných bojov v regionálnych kolách. V závere by som chcel poďakovať všetkým hráčom nášho družstva a zaželať veľa športových úspechov.